མྱི་ཟུར་གྱི་སྲོལ་རྒྱུན་ཁྱིམ་ཚང་ལག་རྩལ་ནང་ལས་འཁལ་འཐག་ལ་དམིགས་གསལ་ཀྱི་ཁྱད་ཆོས་ལྡན།མྱི་ཟུར་གྱི་མེས་པོ་གཙོ་བོ་ནི་བོད་བཙན་པོའི་རྒྱལ་རབས་ཀྱི་དམག་མི་ཡིན།གནའ་སྔ་མོར།མྱི་ཟུར་བ་ནི་འབྲོག་པ་ཡིན་ཞིང་།ད་བར་དུ་ལོ་རྟག་པར་འབྲོག་ས་མང་པོ་སྤོ་དགོས།ཡུན་རིང་པོའི་འབྲོག་པའི་འཚོ་བ་སྐྱེལ་བའི་རྐྱེན་གྱིས་མྱི་ཟུར་བས་བལ་འཐག་ལས་རིགས་དང་ཁ་བྲལ་ཐབས་མེད་པར་གྱུར་ཡོད།ཁོ་ཚོས་གྱོན་པའི་བལ་འཐག་དང་རྩད་པའི་དཔུང་རྒྱན།སྤྱོད་པའི་རྩད་པ་ཕྱ་དང་།ཐག་པ།ཀོ་གདན་སོགས་ནི་རང་གིས་བཟོས་པ་ཤ་སྟག་རེད།བག་མ་བསུ་ལེན་དང་གཤིན་པོ་དུར་སྐྱེལ།མི་མང་པོ་འཛོམ་དུས་དང་དུས་ཆེན་གཏོང་བའི་སྐབས་སུ་མི་ཚང་མས་རང་གིས་བཟོས་པའི་གོས་རྒྱན་གྱོན་རྒྱུ་རེད།དེའི་ཕྱིར་འཁལ་འཐག་ལག་རྩལ་དེ་གཅིག་ནས་གཅིག་བརྒྱུད་ནས་མྱི་ཟུར་གྲོང་སྡེའི་ཁྱིམ་ཚང་ལག་ཤེས་བཟོ་ལས་སུ་གྱུར་ཡོད།